**ПОЛИТИКА ЗА ПРОЗРАЧНОСТ**

**ЗА ЗАЩИТАТА НА ЛИЧНИТЕ ДАННИ В РАЙОНЕН СЪД – БЕРКОВИЦА**

В качеството си на администратор на лични данни и в изпълнение на задължението си по чл. 13 и 14 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни (Общ регламент относно защитата на данните) и чл. 54 от Закона за защита на личните данни Районен съд – Берковица предоставя следната информация:

Районен съд - Берковица обработва лични данни при осъществяване на правораздавателна дейност (при изпълнение на функциите си на съд) и като „обикновен“ администратор на лични данни (при извършване на административна дейност).

1. **ДАННИ ЗА КОНТАКТ С АДМИНИСТРАТОРА:**

град Берковица, пк 3500, област Монтана, пл. Йордан Радичков № 2

работно време: понеделник - петък от 08:30 ч. до 17:00 ч.,

 електронна поща: berkovitsa-rs@justice.bg

**2. ДЛЪЖНОСТНО ЛИЦЕ ПО ЗАЩИТА НА ДАННИТЕ:**

Нели Евгениева Панайотова – административен секретар

телефон: 095389800

електронна поща: berkovitsa-rs@justice.bg

 *Моля да имате предвид, че длъжностните лица по защита на данните, определени от органите на съдебната власт, не изпълняват задачите си при обработване на лични данни за целите на съдебните функции.*

**3. КАТЕГОРИИ ЛИЧНИ ДАННИ, ЦЕЛИ НА ОБРАБОТВАНЕТО И ПРАВНО ОСНОВАНИЕ ЗА ОБРАБОТВАНЕТО ИМ:**

***3.1. РЕГИСТЪР „ПЕРСОНАЛ“*** – обработват се лични данни на работещите в Районен съд - Берковица с цел изпълнение на нормативно определени задължения на администратора, свързани с управление на човешките ресурси, кадровата обезпеченост, кандидати участващи в конкурси за назначаване на длъжности в администрацията на съда и финансово-счетоводна отчетност. Правно основание за обработването на лични данни, включващи физическа, социална, семейна, икономическа идентичност, съдебно минало, здравословно и психическо състояние на лицата, се съдържа в чл. 6, § 1, букви „б“ и „в“ от Регламент (ЕС) 2016/679, Закона за съдебната власт, Правилника за администрацията в съдилищата, Кодекса на труда, Кодекса за социално осигуряване, Закона за счетоводството, Закона за данъците върху доходите на физическите лица, Закона за безопасни условия на труд и др. Събраните данни се използват само за посочените по-горе цели и се предоставят на трети лица само в случаите, когато това е предвидено в закон. В такива случаи данни могат да бъдат предоставени например на НАП, НОИ, Сметна палата, "Инспекция по труда" и други публични органи, с оглед техните правомощия и компетентност. Информацията не се съхранява извън ЕС и Европейското икономическо пространство

***3.2. РЕГИСТЪР „СТРАНИ И УЧАСТНИЦИ В ПРОИЗВОДСТВА ПО ГРАЖДАНСКИ, НАКАЗАТЕЛНИ И ИЗПЪЛНИТЕЛНИ ДЕЛА“*** – Регистърът е съвкупност от деловодните книги (азбучен указател; описна книга; книга за открити заседания; книга за закрити и разпоредителни заседания; книга за привеждане в изпълнение на влезли в сила присъди и определения и т.н.), водени на хартиен и електронен носител в отделните служби на съда (деловодства, архив и съд. секретари), както и постановяваните съдебни актове по делата. Единствено и само за служебни цели се обработват лични данни на страните (с техните представители или пълномощници) по делата на Районен съд – Берковица, свързани пряко с правораздавателната (основната) дейност на администратора – за всички действия, свързани с обработването на делата: изготвяне на призовки, съобщения, писма до страните и техните представители или пълномощници, за установяване на връзка по телефон, за изпращане на кореспонденция и др.:

3.7.1. по граждански и изпълнителни дела – правно основание за обработването на лични данни, включващи физическа, социална, семейна, икономическа идентичност, съдебно минало, здравословно и гражданско състояние на лицата, както и специални категории лични данни по смисъла на чл. 9, § 1 от Общия регламент относно защитата на данните, се съдържа в чл. 6, § 1, буква „в“ от Общия регламент относно защитата на данните, а когато се касае за обработка на специални категории лични данни, основанието се съдържа в чл. 9, § 2, буква „е“ от Общия регламент относно защитата на данните; личните данни се предоставят от физическите лица при образуване на дела, представяне на документи, както и от органи на съдебната власт, държавни органи и институции и др., събират се и от други източници, напр. чрез осъществяване на достъп до Регистъра на населението – Национална база данни „Население“, а обработването им се подчинява на предвидените в процесуалните закони правила – Гражданския процесуален кодекс, Административнопроцесуалния кодекс, Данъчно-осигурителния процесуален кодекс и др.;

3.7.2. по наказателни дела – правно основание за обработването на лични данни при ясно разграничение между различните им категории субекти по смисъла на чл. 47 от Закона за защита на личните данни (когато е приложимо и доколкото е възможно), включващи физическа, социална, семейна, икономическа идентичност, съдебно минало, здравословно и гражданско състояние на лицата и др., както и специални категории лични данни, се съдържа в чл. 49 във връзка с чл. 42, ал. 1 от Закона за защита на личните данни, когато се касае за предотвратяването, разследването, разкриването и наказателното преследване на престъпления и изпълнението на наказания; обработването се подчинява на предвидените в процесуалните закони правила – Наказателно-процесуалния кодекс, Данъчно-осигурителния процесуален кодекс и др.

***3.3.*** ***РЕГИСТЪР „ВЕЩИ ЛИЦА, ПРЕВОДАЧИ, СЪДЕБНИ ЗАСЕДАТЕЛИ И СВИДЕТЕЛИ“ –*** обработват се лични данни на вписаните в списъците вещи лица и преводачи, съдебните заседатели, както и допуснатите в качеството им на свидетели лица по делата на Районен съд – Берковица единствено и само за служебни цели, свързани пряко с правораздавателната (основната) дейност на администратора, във връзка с деловодната работа по делата и счетоводната отчетност. Правно основание за обработването на лични данни, включващи физическа, социална, икономическа идентичност, гражданско състояние, съдебно минало, здравословно състояние, се съдържа в чл. 6, § 1, буква „в“ от Регламент (ЕС) 2016/679, а когато се касае за обработка на специални категории лични данни, основанието се съдържа в чл. 9, § 2, буква „е“ от Регламент (ЕС) 2016/679; обработването се подчинява на предвидените в процесуалните закони правила – Закона за съдебната власт, Наредба № 2/29.06.2015г. за вписването, квалификацията и възнагражденията на вещите лица и Наредба № Н-1/16.05.2014г. за съдебните преводачи, Наредба № 7/28.09.2017г. за съдебните заседатели, Закона за счетоводството, Гражданския процесуален кодекс, Наказателно- процесуалния кодекс, Данъчно-осигурителния процесуален кодекс и др.

***3.4. РЕГИСТЪР „ЗАЯВИТЕЛИ ИЗВЪН ПРАВОРАЗДАВАТЕЛНАТА ДЕЙНОСТ - ЛИЦА, ПОДАЛИ ЖАЛБИ, МОЛБИ, ПРЕДЛОЖЕНИЯ, СИГНАЛИ И ИСКАНИЯ ДО РАЙОНЕН СЪД – БЕРКОВИЦА “*** – обработват се лични данни на сезиращи Районен съд – Берковица с молби, жалби, предложения, сигнали, искания и др. физически лица с цел изпълнение на нормативно определени задължения на администратора, като използването им е ограничено само за служебни цели. Правно основание за обработването на лични данни, включващи физическа, икономическа, социална идентичност, съдебно минало, здравословно състояние (по преценка на лицето, което ги предоставя), се съдържа в чл. 6, § 1, буква „д“ от Регламент (ЕС) 2016/679, Закона за съдебната власт, Административнопроцесуалния кодекс, Гражданския процесуален кодекс, Закона за достъп до обществена информация и др.

***3.5. РЕГИСТЪР „КОНТРАГЕНТИ“*** – обработват се лични данни на физически лица при участие в тръжни процедури и процедури за възлагане на обществени поръчки и във връзка с изпълнение на договори, по които Районен съд – Берковица е страна, с цел изпълнение на нормативно определени задължения на администратора: управление на финансово-счетоводна дейност, осигуряване на материално-техническата база на Районен съд – Берковица, провеждане на процедури за възлагане на обществени поръчки, тръжни процедури и др. Правно основание за обработването на лични данни, включващи физическа и социална идентичност, съдебно минало, се съдържа в чл. 6, § 1, букви „б“ и „в“ от Регламент (ЕС) 2016/679, Закона за съдебната власт, Закона за обществените поръчки, Закона за държавната собственост и Правилника за неговото прилагане, Закона за задълженията и договорите, Търговския закон, Закон за здравословни и безопасни условия на труд и др.

***3.6. РЕГИСТЪР „ДОСТЪП ДО ОБЩЕСТВЕНА ИНФОРМАЦИЯ“ -*** обработват се лични данни на сезиращи Районен съд Берковица със заявления по Закона за достъп до обществена информация. Правно основание за обработването на лични данни, включващи физическа, икономическа, социална идентичност, съдебно минало, здравословно състояние (по преценка на лицето, което ги предоставя), се съдържа в чл. 6, § 1, буква „в“ от Регламент (ЕС) 2016/679, Закона за съдебната власт, Закона за достъп до обществена информация и др.

***3.7. РЕГИСТЪР „ЗЗКИ“ -*** единствено и само за служебни цели се обработват лични данни на страните (с техните представители или пълномощници) по делата на Районен съд – Берковица, свързани пряко с правораздавателната (основната) дейност на администратора – за всички действия, свързани с обработването на дела по които има КИ. Правно основание за обработването на лични данни, включващи физическа, социална, семейна, икономическа идентичност, съдебно минало, здравословно и гражданско състояние на лицата, както и специални категории лични данни по смисъла на чл. 6, § 1, буква „в“ и чл. 9, § 2, буква „е“ от Регламент (ЕС) 2016/679, ГПК, НПК, АПК, ЗЗКИ, ППЗЗКИ и др.;

***3.8. РЕГИСТЪР „СТАЖАНТ - ЮРИСТИ“ –*** обработват се лични данни на лица, разпределени в Районен съд – Берковица за провеждане на основен и професионален стаж по чл. 297, ал. 2, т. 1 и т. 2 от Закона за съдебната власт, с цел изпълнение на нормативно определени задължения на администратора по започване, провеждане и приключване на стажа. Правно основание за обработването на лични данни, включващи физическа и социална идентичност, се съдържа в чл. 6, § 1, букви „а“ и „в“ от Общия регламент относно защитата на данните, Закона за съдебната власт и Наредба № 1 от 01.02.2019 г. за придобиване на юридическа правоспособност.

***3.9. РЕГИСТЪР „ИНИЦИАТИВИ НА РАЙОНЕН СЪД - БЕРКОВИЦА“*** – обработват се лични данни на ученици от община Берковица, участващи в инициативата „Ден на отворените врати“ на Районен съд – Берковица и лични данни на магистрати, съдебни служители и външни лектори, участващи като наставници и лектори в образователната програма „Съдебната власт – информиран избор и гражданско доверие. Отворени съдилища и прокуратури“ с цел информиране на обществеността за дейността на съда. Правно основание за обработването на лични данни, включващи физическа и социална идентичност, се съдържа в чл. 6, § 1, буква „а“ от Регламент (ЕС) 2016/679.

***3.10. РЕГИСТЪР „БЮРО ЗА СЪДИМОСТ“*** – единствено и само за служебни цели се обработват се лични данни на лицата, родени в района на Районен съд - Берковица, които са осъдени от български съдилища, освободени от наказателна отговорност от български съдилища и са им наложени административни наказания по чл. 78а от Наказателния кодекс, български граждани, осъдени от съдилища на държави – членки на Европейския съюз, с влязъл в сила съдебен акт, както и от чуждестранни съдилища с влязъл в сила съдебен акт по наказателни дела, приет за изпълнение по реда на чл. 453 – 470 от Наказателно-процесуалния кодекс, както и на физически лица, за които се издава свидетелство / справка за съдимост. Правно основание за обработването на лични данни, включващи физическа идентичност, гражданство, съдебно минало, всяка информация, свързана с идентифицирано физическо лице или физическо лице, което може да бъде идентифицирано: номер на дело, номер на съдебен акт и съд, който го е постановил, квалификация на престъплението / административното нарушение, наложено наказание и др., се съдържа в чл. 6, § 1, буква „в“ и „д“ от Общия регламент относно защитата на данните, Закона за съдебната власт, Правилника за администрацията в съдилищата, Наказателния кодекс, Наказателно-процесуалния кодекс, Наредба № 8 / 26.02.2008 г. за функциите и организацията на дейността на бюрата за съдимост и др.

***3.11. РЕГИСТЪР „ДАННИ ОТ НАЦИОНАЛНА БАЗА ДАННИ „НАСЕЛЕНИЕ“ И ОСЪЩЕСТВЕН ДОСТЪП ДО ЕЛЕКТРОННИ УСЛУГИ НА НАЦИОНАЛНА АГЕНЦИЯ ЗА ПРИХОДИТЕ***“ – обработват се лични данни, свързани пряко с правораздавателната (основната) дейност на администратора, единствено и само за служебни цели във връзка с деловодната работа по делата. Правно основание за обработването на лични данни, включващи физическа, идентичност, гражданство, гражданско състояние, правни ограничения, възходящи и низходящи роднини, актуално състояние на трудовите договори на база на подадените уведомления в НАП, съгласно чл. 62 и чл. 123 от Кодекса на труда, данни за осигуряването на лицата, всяка информация, свързана с идентифицирано физическо лице или физическо лице, което може да бъде идентифицирано, се съдържа в чл. 6, § 1, буква „в“ от Общия регламент относно защитата на данните, Закона за съдебната власт, Наредба № 14 от 18.11.2009 г. за реда и начина за предоставяне достъп на органите на съдебната власт до Регистъра на населението – Национална база данни „Население“, разпоредбите на чл. 47, ал. 3 от Гражданския процесуален кодекс във връзка с подписано между Национална агенция за приходите и Висш съдебен съвет Споразумение от 21.05.2018 година за взаимодействие във връзка с осигуряването на достъп на органите на съдебната власт до електронни услуги на Национална агенция за приходите.

**4. КАТЕГОРИИ ПОЛУЧАТЕЛИ НА ЛИЧНИ ДАННИ ИЗВЪН СТРУКТУРАТА НА РАЙОНЕН СЪД – БЕРКОВИЦА:**

Районен съд Берковица разкрива лични данни на трети страни и получатели само, ако те имат законово основание да ги получат. Категориите получатели на личните данни се определят за всеки конкретен случай, според законовото им основание да получат данни. Категориите получатели могат да бъдат:

* държавни органи в съответствие с техните правомощия;
* държавни институции като Национална агенция за приходите, Националния осигурителен институт, Висш съдебен съвет, Инспекторат към висшия съдебен съвет, Министерство на правосъдието, Министерство на вътрешните работи, учебни заведения, Сметна палата, Служба по трудове медицина;
* банки, при възникнало законово или договорно задължение /изплащане на дължимите възнаграждения на работещите в РС Берковица;
* пощенски и куриерски доставчици при адресиране на кореспонденция до физически или юридически лица;
* трети страни или международни организации, само в съответствие със задължения, произтичащи от нормативни актове и само в рамките на правораздавателната дейност - при наличие на участник в съдебния процес с местоживеене в чужда държава или при изпълнение на съдебни поръчки. Предаването на лични данни към получатели в трета държава или международна организация се извършва при спазване на следните механизми:

  **-** Решение на Европейската комисия за адекватно ниво на защита на осн. чл. 45, § 1 от Регламент /ЕС/ 2016/679 - Наличие на инструмент със задължителен характер и с изпълнителна сила на осн. чл. 46, § 2, б. „а“ от Регламент /ЕС/ 2016/679 - Разрешение на надзорния орган на осн. чл. 46, § 3, б. „б“ от Регламент /ЕС/ 2016/679

 **-** При наличие на важни причини от обществен интерес на осн. чл. 49, § 1, б. „г“ от Регламент /ЕС/ 2016/679 - При установяване, упражняване или защита на правни претенции на осн. чл. 49, § 1, б. „д“ от Регламент /ЕС/ 2016/679 - При защита на жизненоважни интереси на субекта на данни или на други лица, когато субектът на данните е неспособен да даде своето съгласие, на осн. чл. 49, § 1, б. „е“ от Регламент /ЕС/ 2016/679

 **-** За целите на трансфер на данни от публичен регистър при спазване на условията за справки в него на осн. чл. 49, § 1, б. „ж“ от Регламент /ЕС/ 2016/679

**5. СРОК ЗА СЪХРАНЕНИЕ НА ЛИЧНИТЕ ДАННИ:**

В Районен съд – Берковица действа Номенклатура на делата със срокове за съхранение, при която се прилага принципът за ограничаване на съхранението и съхраняване на личните данни в периоди, които са подходящи за съответните цели:

* документи, свързани с трудовоправни отношения (ведомостите за изплатени трудови възнаграждения, договори, анекси, допълнителни споразумения и заповеди за назначаване, преназначаване, уволнение, прекратяване на трудов договор и неплатен отпуск над един месец, дневник на издадените трудови книжки, неполучени трудови книжки) се съхраняват за срок от 50 години;
* документи с временно оперативно-справочно значение са със срокове за съхранение 3, 5,10 или 20 години, съгласно Номенклатурата;
* данните след приключването на делата се съхраняват в архив за срокове, определени в Правилника за администрация в съдилищата.

**6. ПРАВА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИТЕ ИМ ДАННИ:**

**Субектите, чиито лични данни Районен съд Берковица обработва, имат право на:**

* Достъп до собствените лични данни, обработвани от администратора;
	+ Коригиране на неточни или непълни лични данни;
* Изтриване („право да бъдеш забравен“) на лични данни, обработвани незаконосъобразно или с отпаднало правно основание (изтекъл срок на съхранение, оттеглено съгласие, изпълнена първоначална цел, за която са събрани и др.);
* Ограничаване на обработването до решаване на правен спор и/или за установяване, упражняване или защита на правни претенции между администратора и физическото лице;
* Преносимост на данните – когато се обработват по автоматизиран начин на основание съгласие или договор;
* Възражение по всяко време и на основания, свързани с конкретна ситуация, при условие че не съществуват законови основания за обработването на данни с предимство пред интересите, правата и свободите на субекта на данни или съдебен процес;
* Субектът на данни да не бъде обект на изцяло автоматизирано решение, включващо профилиране, пораждащо правни последствия за него или засягащо го в значителна степен.

Произтичащите от Общия регламент относно защитата на данните права се упражняват с писмено или електронно заявление до администратора на лични данни, в което се посочват име, адрес и друга информация за идентификация на субекта на данните, описание на искането, предпочитана форма за комуникация.

*Моля да имате предвид, че когато личните Ви данни се обработват за целите на наказателните дела, се прилагат правата по Глава осма от Закона за защита на личните данни, а именно: информираност, достъп, коригиране, допълване, изтриване, ограничаване на обработването.*

На основание чл.58 от Закона за защита на личните данни, когато личните данни се съдържат в съдебно решение, документ или материали по дело, изготвени в наказателно производство, правата се упражняват в съответствие с разпоредбите на Наказателно - процесуалния кодекс.

При отказ на администратора да предприеме действия по искането (чл. 54, ал. 3; чл. 55, ал. 3 и ал. 4; чл. 56, ал. 6 и ал. 7 от Закона за защита на личните данни) субектът на данни има възможност да упражни правата си на информация, на достъп до данните, на коригиране, допълване, изтриване или ограничаване на обработването чрез жалба до надзорен орган.

**7. ПРАВО НА ЖАЛБА ДО НАДЗОРЕН ОРГАН:**

Ако субектът на данни счете, че правата по Общия регламент относно защитата на данните са нарушени, има право да подаде жалба до:

* По отношение на лични данни, обработвани за цели извън контекста на правораздавателната дейност, правото на жалба се упражнява пред Комисията за защита на личните данни.

**Комисия за защита на личните данни, гр. София 1592, бул. „Проф. Цветан Лазаров“ № 2,** [**www.cpdp.bg**](http://www.cpdp.bg)

* По отношение на личните данни, обработвани в контекста на правораздавателната дейност на Районен съд Берковица, правото на жалба се упражнява пред Инспектората към Висшия съдебен съвет, който е надзорен орган съгласно чл.17, ал.1 от Закона за защита на личните данни.

**Инспекторат към ВСС, гр. София 1000, ул. „Георг Вашингтон“ № 17,** [**www.inspectoratvss.bg/**](http://www.inspectoratvss.bg/)

**8.** **ЗНАЧЕНИЕ НА ПРЕДОСТАВЕНИТЕ ЛИЧНИТЕ ДАННИ**

Районен съд Берковица обработва лични данни, като задължително изискване за изпълнение на правомощията и законовите си задължения. Непредоставянето на личните данни в тези случаи препятства възможността за предприемане на действия по подадени искания.

С Ваше съгласие обработваме личните данни, когато доброволно преценявате да ги предоставите за целта, отразена в съгласието. В тези случаи имате право по всяко време да оттеглите съгласието си. Оттеглянето на съгласието води до преустановяване на събирането и по-нататъшното обработване на личните Ви данни.

 **9.** **ОТ КАКВИ ИЗТОЧНИЦИ СЕ ПОЛУЧАВАТ ЛИЧНИ ДАННИ**

 Обработваните от Районен съд Берковица лични данни се предоставят от физически или юридически лица, за които се отнасят, в предвидените от нормативен акт случаи.

 **10. ЗАДЪЛЖЕНИЕ НА СУБЕКТА НА ДАННИ, ДА ПРЕДОСТАВЯ ЛИЧНИ ДАННИ НА АДМИНИСТРАТОРА.**

 Във връзка с извършване на правораздавателната дейност на Районен съд Берковица, предоставянето на лични данни се извършва със сезирането му и е елемент от определените в приложимия процесуален закон изисквания за редовност на документа, с който се сезира съда. Непредоставянето на определена информация за физическата идентичност на лицето може да има за последица оставяне на делото без движение. Когато личните данни не са предоставени от субекта на данни, Районен съд Берковица ги събира от публично достъпни или частни източници – от другата страна по делото, от НБД „Население“ по реда на Наредба № 14/2009 г. за реда и начина за предоставяне на достъп на органите на съдебната власт до Регистъра на населението – НБД „Население“, от НАП по реда на Споразумение за взаимодействие във връзка с осигуряването на достъп на органите на съдебната власт до електронни услуги на Националната агенция за приходите между НАП и ВСС. При обработване на лични данни от Районен съд Берковица в контекста на правораздавателната дейност за целите на предотвратяването, разследването, разкриването или наказателното преследване на престъпления или изпълнението на наказания, включително предпазването от заплахи за обществения ред и сигурност и тяхното предотвратяване, не се прилага принципа за прозрачност.

При отказ на администратора да предостави информация на субектите на данни в посочените случаи, последните могат да упражнят правата си на информация, достъп до данните, коригиране, допълване, изтриване или ограничаване на обработването, чрез Инспектората към Висшия съдебен съвет.

**11. ИНФОРМАЦИЯ ЗА ИНТЕРНЕТ СТРАНИЦАТА НА РАЙОНЕН СЪД – БЕРКОВИЦА:**

Интернет страницата на Районен съд - Берковица използва „бисквитки“ (cookies) – малко количество данни, които уебсайтът съхранява на компютъра или мобилното устройство на посетителя, – във връзка с нейното функциониране, както и за събиране на статистически данни за извършване на анализи. „Бисквитките“ служат за разграничаване на потребители и сесии, за определяне на нови сесии, за подаване на заявки, съхраняване на източника на трафик и начина, по който е достигнат сайтът. Чрез съответна настройка на браузера си потребителят може да изключи „бисквитките“. В случай на използване на линк, препращащ към друг сайт или социална мрежа, е възможно те да имат собствени „бисквитки“ и политики за сигурност, към които Районен съд – Берковица няма отношение.

 ИЗГОТВИЛ: ......................................................

 (Н. Панайотова,

длъжностно лице по защита на данните)